કોંગ્રેસમાં હવે પ્રિયંકા ગાંધીની બોલબાલા વધવા લાગી છે. કોંગ્રેસી નેતાગણ તેમના આ નવા નેતાને આશ્ચર્યની મુદ્રા સાથે એક નવા અવતારમાં જોઈ રહ્યા છે. તાજેતરમાં પક્ષની એક બેઠકમાં પ્રિયંકાએ પોતાના શાર્પ લોજિક દ્વારા એક તબક્કે ભાઈ રાહુલ ગાંધીને પણ મૌન કરી દીધા હતા. પક્ષની એ મહત્ત્વની બેઠકમાં ઉત્તરપ્રદેશના પ્રભારી ગુલામ નબી આઝાદની હાજરીમાં રાહુલે એવી સ્પષ્ટતા કરી હતી કે, તેઓ શીલા દીક્ષિતને મુખ્યપ્રધાન પદના ઉમેદવાર બનાવવાની તરફેણમાં નથી તેમ સંજયસિંહને પણ ચૂંટણીની કોઈ મહત્ત્વની જવાબદારી આપવા બાબતે તેઓ ઉત્સાહિત નથી. એ જ રીતે રાહુલ રાજ બબ્બરના સ્થાને પ્રદેશ કોંગ્રેસ પ્રમુખપદે રાજારામ પાલને નિયુક્ત કરવા ઇચ્છતા હતા.